Hei, olen Rory Kaye. Tervetuloa Löytöretkelle Jumalan Sanaan!
Viime kerralla puhuin laista,
eli viidestä Mooseksen kirjasta.
Niitä sanotaan Mooseksen kirjoiksi, koska Mooses kirjoitti ne.
Tosin 5. Mooseksen kirjan viimeisen luvun kirjoitti joku muu,
koska Mooses oli kuollut.
Herra itse hautasi Mooseksen.
Siksi Hän toi Mooseksen tapaamaan Jeesusta kirkastusvuorella.
Herra varasi hänet tulemaan Israeliin puhumaan Jeesuksen kanssa.
Tässä jaksossa tarkastelemme Vanhan testamentin 50 ikuista käskyä.
Monet ajattelevat, että Vanha testamenttihan on täytetty,
eikä sillä enää ole arvoa.
Jeesus kuitenkin sanoi, ettei Hän ole tullut lakia kumoamaan.
Mooseksen laissa on 613 käskyä.
Jeesus sanoi, ettei Hän ole tullut kumoamaan niitä,
vaan täyttämään ne. (Matt. 5:17)
Jeesus eli ortodoksi- juutalaisena ja täytti kaikki käskyt.
Jotkut käskyt kirjoitettiin liiton kansan kaikille sukupolville -
aikojen loppuun saakka.
Ne ovat ikuisia käskyjä.
Tutkimme niitä tänään ja katsomme,
miten ne täyttyvät Pyhän Hengen kautta.
Jumala on antanut meille Henkensä kautta kyvyn pitää käskyt.
Jeshua sanoi, että lakiin on kirjoitettu: "Älä tapa",
se on yksi kymmenestä käskystä.
Hän laajensi sitä:
"Joka sanoo: 'Sinä hullu' on ansainnut helvetin tulen" (Matt. 5:22).
Hän jatkaa sanoen, että laki kieltää tekemästä huorin,
mutta jos katsommekin jotakuta himoiten, olemme jo vaarassa.
Jumala siis kutsuu meitä valtavaan pyhyyteen.
Jeesus vaatii vielä enemmän.
Mutta Hänen anteeksi- antonsakin on täydellinen.
Katsotaan nyt, mitä ne ikuiset käskyt ovat, ja miksi ne ovat ikuisia.
Aloitetaan ensimmäisestä, josta mainitsin viime jaksossa.
Ensimmäinen ikuinen käsky annettiin Abrahamille -
ja se koski ympärileikkausta. Se oli liiton merkki.
Kysyt ehkä, pitääkö meidänkin ympärileikata nykyään.
Eikös Galatalaiskirje sano, ettei niin pidä tehdä, varsinkaan ei-juutalaisten?
Ei lihassa, mutta Jumala kutsuu meitä sydämen ympärileikkaukseen.
Se on vieläkin ankarampi ympärileikkaus.
Se tarkoittaa sydämen pitämistä alttiina ja haavoittuvana Herralle,
ettei kovuus, katkeruus ja oma tahto pääse hallitsemaan sitä.
Palataan nyt ikuisiin käskyihin Mooseksen kirjoissa.
Lailla on muuten merkitystä meillekin.
Tiesitkö, että kun Jeesus vastusti saatanaa,
Hän siteerasi ainoastaan 5. Mooseksen kirjaa?
Hän viittasi Mooseksen profetioihin ja kirjoituksiin.
Pietari sanoi, ettei kukaan profeetta ole puhunut omia sanojaan,
vaan he ovat puhuneet Jumalan johtamina.
Paavali kirjoitti Timoteukselle,
että kaikki Kirjoitukset ovat hyödyllisiä opetukseksi - tänäänkin!
Hän kirjoitti Uudessa testamentissa Vanhasta testamentista.
Jeshuan opetuslapset jatkoivat ikuisten käskyjen noudattamista -
Jeshuan kuoleman ja ylösnousemuksen jälkeen.
Kun pakanat alkoivat tulla uskoon, apostolien täytyi päättää,
mitä osaa laista pitäisi edelleen noudattaa.
Kiitos Herralle niistä ihmeellisistä ilmestyksistä apostoleille,
että vaikka Jumala ei ole lakkauttanut Vanhaa liittoa,
Hän on antanut meille paremman liiton Jeshuassa.
Hän on antanut meille voiman Pyhässä Hengessä pitää käskyt.
Katsotaan ensimmäistä käskyä ympärileikkauksesta Abrahamille.
Kolme ihmistä kysyi minulta tätä valmistellessani,
että enkö voisi vain kertoa, mitä Jeesus sanoi laista.
"Onko tämä todellakin tärkeää?"
Katsotaan siis ensin Matteuksen evankeliumista,
mitä Jeshua sanoi laista. Joillekin tämä voi olla yllätys.
Matt. 5:16: "Niin loistakoon teidän valonne ihmisten edessä,
että he näkisivät teidän hyvät tekonne -
ja ylistäisivät teidän Isäänne, joka on taivaissa".
Emme pääse taivaaseen emmekä tule uskoon hyvillä teoillamme,
vaan tulemme Jumalan luo ja pelastumme Jeshuan ristintyöllä.
Mutta sitten kun suhteemme Jumalaan on kunnossa,
on olemassa hyviä töitä, joita voimme tehdä Jumalalle joka päivä.
Tietoa niistä saa kolmesta lähteestä: Kirjoituksista, Pyhältä Hengeltä -
ja muilta ihmisiltä, jotka profetoivat meille tai opettavat meitä.
Ohjeet Jumalan seuraamiseen saa siis Hänen Sanastaan,
suoraan Pyhältä Hengeltä, kun Hän kirjoittaa niitä sydämiimme -
ja antaa niitä ajatuksiimme,
mutta myös muilta ihmisiltä, pastoreilta ja opettajilta.
Matt. 5:17:
"Älkää luulko, että minä olen tullut lakia tai profeettoja kumoamaan;
en minä ole tullut kumoamaan..."
- ei siis lakia eikä profeettoja -
"en minä ole tullut kumoamaan, vaan täyttämään.
Sillä totisesti minä sanon teille: kunnes taivas ja maa katoavat..."
Näin Hän määrittelee ajan, koska tämä taivas ja tämä maa katoavat -
Jeesuksen palatessa, jolloin tulevat uusi taivas ja uusi maa.
Siihen asti "ei laista katoa pieninkään kirjain, ei ainoakaan piirto,
ennen kuin kaikki on tapahtunut".
Ei edes pieni heprean jod-kirjain katoa, ennen kuin kaikki on täyttynyt.
Hän sanoi ristillä: "Se on täytetty".
Hän täytti kaiken, minkä Hänen oli määrä täyttää.
Hän on kuitenkin antanut meille käskyjä,
joita Hän haluaa meidän täyttävän Pyhän Hengen avulla.
Matt. 5:19:
"Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä,
se pitää pienimmäksi taivasten valtakunnassa kutsuttaman..."
Nämä ovat Jeesuksen sanoja.
"...mutta joka niitä noudattaa ja niin opettaa,
se pitää kutsuttaman suureksi taivasten valtakunnassa.
Sillä minä sanon teille: ellei teidän vanhurskautenne..."
- siis teidän todelliset vanhurskaat tekonne -
"...ole paljoa suurempi kuin kirjanoppineiden ja fariseusten,
niin te ette pääse taivasten valtakuntaan."
Saamme siis anteeksi, mikä on hienoa.
Mutta kun Pyhä Henki tulee meihin, ymmärrämme Jumalan tahdon,
ja saamme voimaa toteuttaa sen.
Kerroin näystäni entiselle arkkipiispalle Jukka Paarmalle.
Sanoin että kymmeniä tuhansia ihmisiä käy kirkossa -
pyytämässä anteeksi samoja syntejä viikosta toiseen.
Se on kuin hengellinen vaipanvaihto.
Näin sanoo Herra: "Haluan lapseni kasvavan aikuiseksi.
En halua tuomita millään tavalla, rakastan sinua sellaisena kuin olet.
Mutta haluan antaa sinulle voiman muuttua niin,
että tiedät käskyni ja pidät ne.
Haluan elämääsi vanhurskauden,
joka on suurempi kuin se, jonka ihmiset voivat hankkia itselleen.
Haluan sinulle vanhurskauden ja voiman tehdä oikein -
Pyhän Hengen avulla."
Katsotaan, mihin Jeesus viittaa puhuessaan laista.
Aloitetaan Abrahamista ja ympärileikkauksesta.
1. Moos. 17:1-2:
"Kun Abram oli yhdeksänkymmenen yhdeksän vuoden vanha,
ilmestyi Herra hänelle ja sanoi hänelle..."
Kun Herra ilmestyy Raamatussa, se tarkoittaa Jeesusta.
"Minä olen Jumala, Kaikkivaltias;
vaella minun edessäni ja ole nuhteeton."
Jumala kehotti Abrahamia toimimaan niin oikein kuin pystyi.
"Ja minä teen liittoni meidän välillemme, minun ja sinun,
ja lisään sinut ylen runsaasti."
Jae 7: "Ja minä teen liiton sinun kanssasi ja sinun jälkeläistesi kanssa,
sukupolvesta sukupolveen, iankaikkisen liiton..."
Abrahamin jälkeläisenä kuulun tähän iankaikkiseen liittoon.
Sinäkin olet Abrahamin lapsi uskon kautta.
Olet tullut Abrahamin siemenen, Jeesuksen, kautta.
Kun Jeesus eli täydellistä elämää Israelissa ja kuoli ristillä,
Hän avasi tien Abrahamin liittoon ei-juutalaisillekin,
niin että Hän olisi Jumalamme, ja me olisimme Hänen kansansa.
1. Moos. 17:7: "...ollakseni sinun ja sinun jälkeläistesi Jumala,
ja minä annan sinulle ja sinun jälkeläisillesi sen maan,
jossa sinä muukalaisena asut, koko Kanaanin maan,
ikuiseksi omaisuudeksi..."
Tässä Jumala lupaa hänelle Israelin maan ikuisiksi ajoiksi.
Jae 10: "Ja tämä on minun liittoni sinun ja sinun jälkeläistesi kanssa;
pitäkää se: ympärileikatkaa jokainen miehenpuoli keskuudessanne.
Ympärileikatkaa esinahkanne liha,
ja se olkoon liiton merkki meidän välillämme..."
Miksi juuri sieltä täytyy leikata? Siksi, että sieltä tulee siemen.
Sieltä tulee uusi elämä, ja sinne Jumala halusi tehdä veren liiton.
Siten muodostuu pyhä yhteys Jumalan kanssa.
"Sukupolvesta sukupolveen ympärileikattakoon -
jokainen poikalapsi teidän keskuu- dessanne kahdeksan päivän vanhana,
Jae 14: "Mutta ympärileikkaamaton miehenpuoli...
hävitettäköön kansastansa; hän on rikkonut minun liittoni."
Tämä on siis Vanhasta testamentista.
Meillä on Uusi liitto ja sydämen ympärileikkaus.
Seuraava ikuinen käsky on Jumalan nimi: "Minä olen".
2. Moos. 3:14-15:
"Jumala vastasi Moosekselle: 'Minä olen se, joka minä olen'.
Ja hän sanoi vielä: 'Sano israelilaisille näin:
'Minä olen' lähetti minut teidän luoksenne'."
Se on kuvaus siitä, kuka Hän on, kuten Raamatun nimet usein ovat.
"Ja Jumala sanoi vielä Moosekselle: 'Sano israelilaisille näin:
Herra, teidän isienne Jumala, Aabrahamin Jumala,
Iisakin Jumala ja Jaakobin Jumala, lähetti minut teidän luoksenne..."
Hän sanoo itseään Abrahamin, Iisakin ja Jaakobin Jumalaksi,
koska Jeesus oli ilmestynyt juuri näille miehille.
Se on tärkeää, ja siksi me juutalaiset kutsumme Häntä näin.
Olen juutalainen ja Israelin kansalainen vuodesta 1994.
Olen syntynyt Amerikassa. On kunnia olla Israelin kansalainen.
Minulla on ollut ilo saarnata evankeliumia synagogissa.
Olen pappissukua, eli polveudun suoraan Aaronista.
Hepreaksi sellaista sanotaan koheniksi.
Nykyäänkin synagogissa kohenia pyydetään lukemaan viikon teksti.
Lopussa minulta yleensä kysytään, haluaisinko sanoa vielä jotain.
Vastaan, että itse asiassa kyllä. Sitten puhun Uudesta liitosta.
Jeremian kirjassa sanotaan, että Jumala antaa syntimme anteeksi -
ja kirjoittaa sydämiimme lakinsa. Emme tarvitse enää kivitauluja.
Hän antaa käskynsä meidän mieliimme henkilökohtaisesti.
Hesekiel kertoo, että Jumala antaa meihin Pyhän Hengen,
joka on hepreaksi Ruach Hakodesh, Pyhimmän Henki.
Meillä, jotka uskomme Jeesukseen, on Ruach Hakodesh sisällämme.
Hän ei ole kuuro eikä mykkä, Hän opettaa meitä sydämessämme.
Meistä riippuu, miten nopeasti opimme.
Miten suuri Jumalan Sanan nälkä sinulla on?
Sen Sanan, joka on jo kirjoitettu, ja sen, mitä Jumala kirjoittaa sydämeesi.
Rukoilen, että nälkämme kasvaisi,
että tuntisimme Hänen tahtonsa ja tekisimme sen.
Uudessa liitossa jokainen tuntee Hänet pienimmästä suurimpaan.
Jatketaan siitä, mitä Hän sanoo nimestään.
2. Moos. 3:15: "...Aabrahamin Jumala, Iisakin Jumala ja Jaakobin Jumala,
lähetti minut teidän luoksenne;
tämä on minun nimeni iankaikkisesti,
ja näin minua kutsuttakoon sukupolvesta sukupolveen."
Seuraavat ikuiset käskyt ovat niin sanonut kymmenen käskyä.
Hepreaksi niitä sanotaan todistukseksi.
Todistus kirjoitettiin kahteen kivi- tai marmoritauluun.
Sain profetian ystävälleni Lennart Möllerille, josta puhuin viime jaksossa.
Löydettyämme Mooseksen aikaisen vaununpyörän Punaisesta merestä -
Herra sanoi, että tulevaisuudessa hän johtaisi -
kymmenet tuhannet kristityt ylistä- mään yhdessä Jumalaa Tukholmassa.
Hän nauroi ja sanoi: "Minulla on paljon tekemistä, ei se onnistu".
Sanoin: "Pyhä Henki on antanut tämän tehtävän sinulle.
Kun menet Midianiin Saudi-Arabiaan...
Mooseshan pakeni Egyptistä Midianiin,
joka on Saudi-Arabian luoteisosassa. Siellä on Hoorebin eli Siinain vuori.
Siellä hän paimensi lampaita 40 vuotta ja nai Midianin papin tyttären.
Siellä Herra ilmestyi hänelle.
Herra sanoi, että kun Lennart käy siellä, hän löytää lain taulut,
ei niitä alkuperäisiä, mutta hän löytää paikan, jossa Mooses sai ne.
Lennart meni sinne ja löysi kivitauluja,
joiden leikkaaminen oli epäonnistunut.
Voimme vain arvailla, mutta ehkä sen jälkeen,
kun Mooses rikkoi alkuperäiset, hän harjoitteli uusien tekoa.
Mutta palataan nyt Kirjoituksiin.
Kymmentä käskyä sanotaan todistukseksi,
koska Jumala puhui ne vuorelta kansan kuullen.
Kansa ei saanut tulla vuorelle, eivät edes papit, vaan vain Mooses,
ja myöhemmin myös Joosua ja 70 vanhinta.
Herra ilmestyi Moosekselle ja koko vuori peittyi savuun.
Kansa pelkäsi ja sanoi:
"Mooses, puhukoon Jumala sinulle, ja puhu sinä sitten meille".
Miljoonat ihmiset kuitenkin todistivat tapahtumaa.
Raamatun mukaan heitä oli 603 225 miestä iältään 20-50 vuotta.
Naisia oli vielä enemmän, koska faarao oli tappanut vain poikalapsia,
eli sen ikäisiä naisia oli ainakin 600 000.
Lisäksi alle 20-vuotiaita oli paljon, koska heitä kasvatettiin orjaksi.
Alle 20-vuotiaita saattoi olla kaksinkertainen määrä,
siitä tulisi 2,5 miljoonaa. Sen päälle vielä yli 50-vuotiaat.
Täytän itsekin 58 parin viikon päästä.
Kun lisätään vanhemmat Mooseksen ja Aaronin ikäisiin asti,
muutama sata tuhatta,
ihmisiä täytyi olla ainakin neljä miljoonaa.
Nämä kaikki kuulivat ja näkivät, kun Jumala antoi lain.
Sitä sanotaan todistukseksi, koska lain antamisella oli silminnäkijöitä.
Ensimmäinen kymmenestä käskystä on: "Minä olen Herra, sinun Jumalasi.
Rakasta Herraa kaikesta sydämestäsi, sielustasi ja voimastasi.
Älä pidä muita Jumalia minun rinnallani."
Toinen käsky, 2. Moos. 20:4:
"Älä tee itsellesi jumalankuvaa äläkä mitään kuvaa, älä niistä,
jotka ovat ylhäällä taivaassa, älä niistä, jotka ovat alhaalla maan päällä,
äläkä niistä, jotka ovat vesissä maan alla.
Älä kumarra niitä äläkä palvele niitä." Tämä kieltää epäjumalanpalvonnan.
"Sillä minä, Herra, sinun Jumalasi, olen kiivas Jumala..."
Kolmas käsky: 2. Moos. 20:7:
"Älä turhaan lausu Herran, sinun Jumalasi, nimeä,
sillä Herra ei jätä rankaisematta sitä, joka hänen nimensä turhaan lausuu."
Eniten tässä puhutaan sapatista.
On ihanaa, että Raamattu toistaa yhä uudelleen,
että Herra loi maan ja taivaan kuudessa päivässä. Niin tässäkin.
Tässä puhutaan kirjaimellisesti päivistä.
Sitä ei voi tulkita millään muulla tavalla.
Ei se ole yllätys: Jumala on Jumala. Hän luo välittömästi Sanallaan.
Ei Hän tarvitse miljoonia vuosia luomiseen.
Tiede kyllä joskus lopulta saa selville, että Jumalan Sana on totta.
2. Moos. 20:8: "Muista pyhittää lepopäivä.
Kuusi päivää tee työtä ja toimita kaikki askareesi;
mutta seitsemäs päivä on Herran, sinun Jumalasi, sapatti;
silloin älä mitään askaretta toimita..."
Jae 11: "Sillä kuutena päivänä Herra teki taivaan ja maan...
mutta seitsemäntenä päivänä hän lepäsi;
sentähden Herra siunasi lepopäivän ja pyhitti sen."
2. Moos. 31:16:
"Kuka ikinä tekee työtä sapatin- päivänä, rangaistakoon kuolemalla".
Jumala otti lepopäivän vakavasti.
Tarvittiin myös uskoa siihen, että Jumala piti huolta lepopäivänäkin.
Näin tänäkin päivänä: Hän pitää huolta meistä totellessamme Häntä.
Meidän ei tarvitsee elää maailman tavoin,
että voisimme maksaa laskut ja siinä se.
Jeesus lupasi, että jos etsimme ensin Jumalan valtakuntaa,
mikä tarkoittaa myös uutteruutta silloin kun pitää,
jos etsimme Hänen vanhurskauttaan ja teemme meille kuuluvia hyviä töitä,
niin Jumala antaa meille kaiken mitä tarvitsemme.
Jumala käski minua jättämään liiketoimintani 37 vuotta sitten.
Hän halusi, että opiskelisin Sanaa, palvelisin Häntä -
ja auttaisin muita tuntemaan Hänet.
Sitä minun on ollut kunnia tehdä monta vuotta.
Viides käsky: 2. Moos. 20:12: "Kunnioita isääsi ja äitiäsi,
että kauan eläisit siinä maassa, jonka Herra, sinun Jumalasi, sinulle antaa".
Kuudes käsky, jae 13: "Älä tapa."
Tähän Jeesus lisää Matt. 5:ssä, että älä edes sano toista hulluksi.
Seitsemäs käsky, jae 14: "Älä tee huorin."
Jeesus sanoo Matt. 5:ssä, että älä edes katso naista himoiten.
Kahdeksas käsky, 2. Moos. 20:15: "Älä varasta."
Yhdeksäs käsky kieltää valehtelun.
Jae 16: "Älä sano väärää todistusta lähimmäisestäsi".
Lopuksi kielletään kadehtiminen.
"Älä himoitse lähimmäisesi huonetta... vaimoa äläkä hänen palvelijaansa,
palvelijatartaan, härkäänsä..." Nykyään se olisi: "hänen autoaan".
Seuraavat seitsemän käskyä liittyvät ylipapin vaatteisiin.
Puhun ensi jaksossa tämän täytty- myksestä Uudessa testamentissa.
Mainitsen pari niistä. 2. Moos. 28:4:
"Ja nämä ovat ne vaatteet, jotka heidän on tehtävä:
rintakilpi, kasukka, viitta, ruutuinen ihokas, käärelakki ja vyö.
Ja he tehkööt sinun veljellesi Aaronille ja hänen pojilleen pyhät vaatteet,
että he pappeina palvelisivat minua."
Et ehkä tiedäkään, että jo Vanhassa testamentissa Jumala sanoi,
että jos kansa tottelee Häntä, siitä tulisi Hänelle kuninkaallinen papisto.
Valitettavasti se ei toteutunut.
Jumala kutsuu meitä siihen Ylipapissamme Jeshuassa.
Katsotaan lopuksi, mitä Hepr. 2:17 ja 3.1 kertovat -
Jeesuksesta Ylipappina.
Ensi kerralla tästä enemmän. Hepr. 2:17.
Heprealaiskirje on muuten kirjoitettu juutalaisille uskoville.
Se on kuitenkin kaikkia varten.
Siinä on paljon sellaista, joka suojelee ihmisten uskoa.
Se auttaa juutalaisia uskovia näkemään -
Vanhan ja Uuden testamentin yhteyden.
"Sentähden piti hänen kaikessa tuleman veljiensä kaltaiseksi,
että hänestä tulisi laupias ja uskollinen ylimmäinen pappi -
tehtävissään Jumalan edessä, sovittaakseen kansan synnit."
Hepr. 3:1: "Sentähden, pyhät veljet, kiinnittäkää mielenne -
meidän tunnustuksemme apostoliin ja ylimmäiseen pappiin, Jeesukseen,
joka on uskollinen asettajalleen,
niinkuin Mooseskin oli "uskollinen koko hänen huoneessansa"."
Siunausta, kiitos seurasta!
Suomennos: Hannele Tainio